Harald Sunde (offiser)

Harald Sunde (født 1954) var general i den norske Hæren. Han var Norges forsvarssjef fra 1. oktober 2009 til 19. november 2013.CV - FSJ General Sunde , Forsvaret, besøkt 26. august 2012.

 Bakgrunn og virke 
Sunde gikk Befalsskolen for kavaleriet og ble beste elev i kull 1973–1974.Harald Sunde blir ny forsvarssjef, Forsvarsdepartementet, pressemelding, nr. 26/2009, 29. mai 2009. Besøkt 26. august 2012. Han ble deretter troppsoffiser i Oppklaringseskadronen i Brigaden i Nord-Norge. Etter dette tjenestegjorde han som instruktør på Befalsskolen for kavaleriet frem til 1976. Han fullførte Krigsskolen i 1979 og ble løytnant. Han ble rittmester i 1983 og gjennomførte Hærens stabsskole 1 i 1986. I utlandet har han vært student ved Führungsakademie der Bundeswehr i Hamburg, hvor han gikk det nasjonale hovedkurset fra 1987 til 1989, og har eksamen fra US Army War College fra 1999. 

Sunde har hatt flere ledende stillinger i Hæren, og oppnådde graden major i 1987. I 1992 ble han sjef for Hærens spesialstyrker der han tjenestegjorde i fire år. Han ble forfremmet til oberst i 1996. Videre har Harald Sunde arbeidet i NATO og vært sjef for Forsvarsdepartementets avdeling for operasjonsplanlegging og beredskap. I 2006 ble Sunde forfremmet til generalløytnant og beordret til Nato-hovedkvarteret i Brussel som norsk representant i militærkomiteen. I perioden frem til Sunde ble utnevnt til forsvarssjef var han sjef for Fellesoperativt hovedkvarter ved Jåttå i Stavanger som senere ble til Forsvarets operative hovedkvarter ved Reitan i Bodø.VG.no – Sunde utnevnt til ny forsvarssjef (Av Hanne Kristine Fjellheim og Morten Hopperstad, publisert og besøkt 29. mai 2009)

Sunde var medlem av rådet Board of Protectors for Norsk Militær Tattoo i perioden 2010 - 2014Offisielle programmer for NMT i den aktuelle perioden.

Sunde er født i Hurdal, vokste opp i Ringsaker og var fra 1991 bosatt på Jessheim, selv om militære jobber medførte lange perioder hvor han bodde andre steder.Per Stokkebryn: Tar over tømmene. Jessheim-mann blir ny forsvarssjef. Artikkel i Romerikes Blad 2. juni 2009 side 4. Etter at han gikk av som forsvarssjef flyttet han til Moelv i Ringsaker. Han er medlem av Senterpartiet og har etter at han ble pensjonist engasjert seg i samfunnsdebatten om forsvarspolitikk.

 Utmerkelser 
Det kongelige hoff kunngjorde den 27. januar 2010 at kongen hadde utnevnt Sunde til kommandør med stjerne av St. Olavs Orden «for embetsfortjeneste».Utnevnelse til St. Olavs Orden, kongehuset.no, besøkt 27. januar 2010. Sunde er innehaver av Forsvarsmedaljen med laurbærgren, Forsvarsmedaljen med tre stjerner, Forsvarets medalje for internasjonale operasjoner, Vernedyktighetsmedaljen, Finlands løves orden storkors, Forbundsrepublikken Tysklands fortjenstorden, 1. klasse med sverd av den latviske Viesturs orden, den amerikanske dekorasjonen Legion of Merit, kommandør av den franske Æreslegionen, Kommandør av Republikken Polens fortjenstorden og NATO-medaljen for det tidligere Jugoslavia. Da han gikk av som forsvarssjef, ble han dekorert med Forsvarets hederskors.Forsvarets forum, nr. 12, desember 2013, s. 62. Sunde ble i 2012 gjort til kommandør av den amerikanske Legion of Merit.Chief of Defense visits the United States, norway.org, besøkt 6. september 2012.

 Referanser 

 Eksterne lenker 
 Forsvarets Forum - 37 timer med Sunde
 Forsvarets Forum - Non stop Sunde
 Født og oppvokst på slagmarken . Dokumentar med Harald Sunde

Kategori:Generaler i Hæren (Norge)
Kategori:Kommandører med stjerne av St. Olavs Orden
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Personer fra Hurdal kommune
Kategori:Norges forsvarssjefer
Kategori:Æreslegionen